โดยนายกรัฐมนตรี กล่าวว่า สิ่งดีๆเกิดขึ้นทุกวันหาให้เจอหน่อยแล้วกัน ซึ่งโครงการนี้จะเริ่มใช้เดือนส.ค. 61  ทั่วประเทศ ถือเป็นมิติใหม่ที่เราปฏิรูปของระบบราชการ และเป็นยุทธศาสตร์ชาติ และการพัฒนาการบริหารราชการแผ่นดิน ให้เป็นรัฐบาลดิจิทัล สิ่งดีๆเกิดขึ้นทุกวันเราไปหาสิ่งดีๆเถอะ จะเกิดประโยชน์กับตัวเองมากกว่าสนใจแต่ความขัดแย้งอย่างเดียว วันนี้เป็นการบริการภาคประชาชนทั่วไป วันหน้าก็จะออกเพิ่มในการบริการภาคเอกชน อาชีพต่างๆจะตามมา วันนี้เป็นการปักหมุดให้เห็นว่าเราจะทำที่ไหนอย่างไร ซึ่งแอปพลิเคชันนี้จะมีการระบุศูนย์ร้องเรียนและบริการในเรื่องต่างๆ นี้คือสิ่งที่เราพยายามทำมาหลายปีกว่าจะสำเร็จ เพราะมีหลายหน่วยงานและปักหมุดไปได้มากแล้ว